*Alta Laksefiskeri lnteressentskaps rolle som eier og forvalter av fiskeretten i Altaelva er av stor betydning lokalt, nasjonalt og internasjonalt. Grunnleggende for all aktivitet er arbeidet med å bevare laksestammene, spesielt den unike storlaksestammen som har gjort Altaelva kjent rundt om i verden.*

*Ved siden av arbeidet med å bevare laksestammene er det viktig å arbeide for å*

*bevare naturen og miljøet langs elva.*

*lnteressentskapets lange historie gjør at det er meget viktig å ivareta kulturen, historien og tradisjoner som er tilknyttet elva og laksefisket.*

l. ADMINISTRASJON.

*Mål: Interessentskapet skal ha en administrasjon som kan ivareta Interessentskapets interesser på alle vesentlige områder. Ha kompetanse som kan ivareta våre interesser overfor regulant, forvaltning og politikere.*

1.1.Daglig leder skal lede den daglige driften av Interessentskapet. Daglig leder skal ha ansvar for tilrettelegging og gjennomføring av utleie. Daglig leder skal ha det daglige ansvaret for alle ansatte.

Daglig leder møter i styret og fungerer som styrets sekretær. Daglig leder

skal i samråd med formannen forberede styresakene.

1.2. Styret utarbeider instruks for daglig leder og sikre kontinuitet ved nyansettelse.

1.3. Bruk av tillitsvalgte til spesielle arbeidsoppgaver kan skje iden grad den tillitsvalgte har anledning å påta seg oppgaver.

1.4. Ha ansatte for å ivareta bygg og andre eiendeler.

1.5. Tilknytte seg tilgang til nødvendig datakunnskap.

2. FISKERETTEN.

*Mål: Alta Laksefiskeri Interessentskap eier fiskeretten i hele Altaelva.*

2.1 Det kan fortsatt oppstå situasjoner hvor man stiller spørsmål ved Interessentskapet som fiskerettshaver i Altaelva. Man må ha fokus på slike situasjoner, og være forberedt på å takle disse på best mulig måte. Blant annet må man ha samarbeid med en advokat som kjenner Interessentskapet godt, og som på kort varsel kan ta saker for oss.

3. VEDTEKTENE

*Mål: Vedtektene skal hele tiden være tilpasset skiftende forhold i samfunnet, men dog uten at vedtektsendringer må behandles for ofte.*

3.1. Når et vedtektsendringsforslag blir opptatt til behandling får utvalget i oppdrag å gå gjennom alle paragrafene i vedtektene. Man må spesielt ha for øye langsiktige endringer, slik at nødvendige endringsforslag kommer i tide.

3.2. I kommende periode skal det nedsettes en komitè for gjennomgang av vedtektene.

3.3. Bruk av ekstern revisor fortsetter.

4 ØKONOMI

*Mål: Interessentskapet skal ha en sikker og stabil økonomi på kort og lang sikt.*

4.1. Størst mulig overskudd er ikke et mål for drifta. Det er viktig at driften av

Interessentskapet bidrar til positiv aktivitet i lokalsamfunnet.

4.2. Interessentskapet skal sikres god likviditet. Normalt skal alle investeringer skje med oppsparte penger. Det kan brukes av oppsparte midler for å utbetale elvepenger.

4.3. Finansiering ved bruk av lån skal helst ikke skje.

4.4. Vedtaket om at skjønnserstatningen skal brukes til arbeidet med å bevare laksen og laksefisket står fast, og det skal være retningsgivende for fremtida.

5 BYGNINGER - EIENDOMMER

*Mål: Interessentskapet skal ha godt vedlikeholdte bygg som til enhver tid tilfredsstiller de behov man har. Ved behov vurderes det nye bygg.*

5.1. Kontorbygget, Steinfossveien1, vurderes både på kort og lang sikt å være tilfredsstillende for sitt behov.

5.2. Gårdene i Sandia og Stengelsen har en meget bra standard og kun normalt vedlikehold er nødvendig.

5.3. På gården i Sautso arbeides det med en oppgradering.

5.4. Bruken av hytta i Gønges bør vurderes.

5.5. Det vurderes andre strømkilder til gårdene i Sandia og Sautso.

5.6. I tilfelle salg av fast eiendom langs elva bør Interessentskapet vurdere kjøp av eiendommer.

6. FISKEREGLER

*Mål: Fiskereglene skal fungere utfra det formålet de har, dvs. fiskerne har respekt for reglene og at vaktene ikke har problemer med å håndheve disse.*

6.1. Da fisket er forskjellig i ukekort- og døgnkortsonen vil det være nødvendig med ulike regler. Men reglene bør være mest mulig lik slik at misforståelser unngås.

Styret skal årlig gå gjennom reglene og vurdere disse inngående.

6.2. Bruken av kvoter vurderes nærmere.

6.3. Fang og slipp vurderes som et godt alternativ for å redusere uttaket av laks i elva.

6.4. Døgnkort, 3- og 6 døgnskort fisket er et system, som fungerer godt. Det er så innarbeidet blant fiskerne i Altaelva at det ikke er behov for store endringer.

Antallet fiskere må fortsatt være meget begrenset.

7. SALG AV FISKEKORT

*Mål: Arrangere et salg for lokale og utenbys kortkjøpere som oppfattes som rettferdig og at det blir avviklet på en effektiv måte.*

7.1. K ortsalget til lokalbefolkningen i Finnmarkshallen fungerer tilfredsstillende. Både den sosiale og kulturelle siden ved kortsalget er viktig å ta vare på.

7.2. Gebyret for å delta i trekningene videreføres.

7.3. Forbudet mot videresalg av kort fortsetter og i de tilfeller man har bevis skal det medføre sanksjoner mot selger og kjøper.

I forbindelse med salg av fiskekort vurderes endringer som kan hindre

videresalg.

Overføring av kort tillates i spesielle tilfeller.

8. MILJØET PÅ OG LANGS ELVA

*Mål: Miljøet på og langs elva skal bevares slik at elva og vegetasjonen fremstår som mest mulig uberørt natur.*

8.1. Det skal arbeides for at motorisert ferdsel på og langs elva reguleres strengt. Interessentskapet er imot enhver etablering i nærheten av elva som påvirker miljøet negativt.

8.2. På de mest brukte leirplassene skal man tilrettelegge mest mulig slik at slitasje på naturen unngås. Bygging av gapahuker og annen tilrettelegging fortsetter.

8.3. Interessentskapet kan på enkelte plasser tilrettelegge med ved til bålplassene, slik at ikke belastningen på skogen i nærheten av leirplassene blir for stor. Nedfall og annet trevirke som ellers blir ødelagt bør brukes til brensel på bålplassene.

8.4. Det skal gis informasjon til fiskerne om søppelhåndtering. Vaktene skal påse at det er ryddig på fiskeplassene og der det er søppel skal dette tas med.

8.5. Fjerningen av forbygninger som ble igangsatt av kommunen i 2011 skal overvåkes for registrering av eventuelle skadevirkninger.

9. UTLEIE

*Mål: Utleiefisket i Altaelva skal være eksklusivt. Det skal gjenspeiles i den prisen man tar og den opplevelsen som tilbys fiskerne.*

9.l. Interessentskapet skal være ansvarlig for hele utleiet, samt å sikre at alt skjer innen de rammer som vi krever.

9.2. Man skal prøve å oppnå høyest mulig pris på fisket. Man må derfor tilegne seg kompetanse slik at man kan vurdere hvilken pris som er den rette for utleie fisket. I denne vurderingen må man spesielt tenke langsiktig, slik at en ikke blir fristet å ta ut en kortsiktig gevinst.

9.3. Interessentskapet skal ha direkte kontakt med hver enkelt leietaker, det skal ikke selges fiske gjennom agenter eller andre.

9.4. På lang sikt er det viktig å bygge opp nære relasjoner til leietakerne, slik at de har forståelse og respekt for kulturen og historien som fisket i Altaelva har. Det er også enklere å administrere utleie når man har fiskere som kjenner til hvordan utleiet fungerer.

9.5. Interessentskapet skal være arbeidsgiver for alle ansatte og dermed bidra til at all aktivitet med tilknytning til utleie skjer etter gjeldende lover og regler. Ansatte i utleieperioden skal tilbys et godt og trivelig arbeidsmiljø.

Det skal helst rekrutteres personer til disse stillingene lokalt og fra miljøet rundt

Interessentskapet.

9.6. Ved utleie skal man så langt mulig ivareta gamle tradisjoner og den kulturen som har vært og fortsatt er ved utleie. For eksempel at man bruker båt med 2 stakere/guider.

9.7. Det vurderes å åpne for mer fiske i september på andre fiskeslag enn laks. I den forbindelse skal det satses på mer utleie av gårdene.

9.8. Det åpnes for at medlemmene kan fiske i Sautso i deler av sesongen.

10 OPPSYN

*Mål: Oppsynet skal være tilpasset behovet og vaktene skal gis mulighet til å mestre de oppgaver som de blir pålagt.*

10.1. Oppsynet har sammen med vaktholdet også som oppgave å drive naturoppsyn.

10.2. Størrelsen på oppsynet tilpasses behovet. Det skal drives oppsyn hele året.

lO.3. Oppsynet skal være ansatt av Interessentskapet. I fiskesesongen ansettes særskilt vaktsjef som har ansvaret for å organisere vaktstyrken.

10.4. Oppsynet skal ha tilgang på hensiktsmessig utstyr slik at de gis gode muligheter for å gjøre den jobben de blir pålagt.

10.5. Oppsynet kan tillegges andre arbeidsoppgaver, for eksempel samle søppel og ha tilsyn med utedoene.

10.6. Det skal foreligge instruks for oppsynet.

10.7. Hytta i Gønges skal være tilgjengelig for oppsynet.

10.8. Vaktene skal tilbys kurs og opplæring i vakting. Alle vaktene bør ha kurs slik at de kan få begrenset politimyndighet.

11. ENGASJEMENT I ANNEN VIRKSOMHET- TURISME

*Mål: Interessentskapets engasjement i annen virksomhet skal være på en slik måte at det er til beste for Interessentskapet, medlemmene og lokalsamfunnet.*

11.1. Interessentskapet kan være aktivt engasjert i annen virksomhet som har nær tilknytning til laksefisket og Altaelva, også utenom fiskesesongen.

11.2. Masseturisme på og ved Altaelva bør ikke forekomme.

11.3. All turisme som aktivt bruker elva og kommer i konflikt med laksefisket skal Interessentskapet motarbeide.

12 INTERESSENTSKAPETS HISTORIE

*Mål: Det historiske materialet om Interessentskapet og Altaelva er unik og må ivaretas på best mulig måte.*

12.1. Interessentskapet skal være aktivt med å ta vare på det som måtte finnes av historisk verdi om elva og fisket, både lokalt, nasjonalt og internasjonalt.

13 FORHOLD TIL ANDRE ORGANISASJONER.

*Mål: Interessentskapet skal støtte og være medlem i organisasjoner som man til enhver tid finner formålstjenlig for den virksomheten selskapet driver.*

13.1. Medlemskapet i Norske Lakseelver og Lakseelvene i Finnmark vurderes hvert år.

13.2. Interessentskapets tillitsvalgte og ansatte skal delta aktivt nasjonalt og internasjonalt i arbeidet for å bevare den atlantiske villaksen.

13.3. Interessentskapet skal ha et åpent og naturlig forhold til foreninger som organiserer fiskere eller andre med interesse for laksefisket.

13.4. Delta aktivt som høringspart i overordnede planer som utarbeides av Alta kommune.

14 INFORMASJON - REKLAME

*Mål: Interessentskapet skal ha informasjonskanaler som er lett tilgjengelige og gir den informasjon som til enhver tid er nødvendig.*

14.1. Oppbyggingen med informasjon på egen hjemmeside på internett fortsetter. Det kan også benyttes andre sosiale medier.

14.2. Det skal utarbeides informasjons materiell med presentasjon av elva og fisket. I dette kan også inngå regler for skikk og bruk på og langs elva.

14.3. Aktiv reklame for salg av fisket er på kort sikt ikke nødvendig da det ikke er problemer med å få solgt fisket.

14.4. Villaksens dag skal fortsatt arrangeres i juni for å spre kunnskap om laks og laksefiske.

15. REGULERINGEN

*Mål: Skadevirkningene etter reguleringen skal fjernes eller reduseres mest mulig, slik at laksefisket og laksen får tilnærmet de samme forhold som det var før reguleringen.*

15.l. Utvikle videre og bygge opp kompetanse om driften av og forhold rundt kraftverket, slik at man i diskusjoner med andre på en saklig og konstruktiv måte kan bidra til å påvirke driften av kraftverket til beste for laksen, dens miljø og laksefisket.

15.2. Det er viktig å ha et nært og godt forhold til forskermiljøene, forvaltningen, politikerne og andre slik at man når frem til viktige beslutningstakere med sine synspunkter. Det må budsjetteres med mer penger til reising, slik at det vil være mulig å reise og treffe personene i disse miljøene ved behov.

15.3. I den grad reguleringen har medført endrede miljøforhold med endring i den naturlige sammensetning av arter i vassdraget skal Interessentskapet bidra aktivt til at en naturlig balanse gjenopprettes.

15.4. Interessentskapet kan også være aktivt med å begrense tilstedeværelsen av andre arter som predaterer på laks, for eksempel fiskeender.

15.5. Situasjonen i Sautso skal vurderes nøye hvert år. Tiltak for å kompensere for nedgangen i laksestammen vurderes, for eksempel utsetting av smolt. Høy dødelighet av yngel er fortsatt hovedårsaken til nedgangen i laksestammen.

16 ORGANISASJON- MEDLEMMER

*Mål: Interessentskapet skal ha en organisasjon som oppfattes positivt av medlemmene og andre.*

16.1. Utvikle medlemmenes eierfølelse overfor Interessentskapet.

16.2. Man må prøve og skape en organisasjon med medlemmer som føler et eierskap, men også forstår at det å være medlem og eier medfører ansvar.

17. GAVER - TILSKUDD

*Mål: Gaver og tilskudd skal brukes som et middel for å støtte prosjekt som kan være til fordel for Interessentskapet.*

17.l. Støtte til aktivitet relatert til bevaring av laks og laksefiske skal fortsette.

17.2. Gaver til lokale veldedige formål kan gis for å skape et positivt bilde av

Interessentskapets aktivitet.